Gemersik Kalbu

Gemersik Kalbu merupakan drama yang mengisi slot Akasia antara 2 Januari 2012 hingga 12 Februari 2012. Dibintangi oleh Aqasha dan Ayu Raudhah.

Sinopsis
Gemersik Kalbu mengisahkan suka duka Raihana, seorang wanita yang tabah mengharungi dugaan hidup sejak kecil ditinggalkan dalam jagaan neneknya. Raihana bagaikan terkontang-kanting mencari kasih sayang dalam dunianya sendiri apabila neneknya meninggal dunia. Pertemuan dengan Wan Ariffin, yang sama kerjaya dengannya membenihkan bibit-bibit cinta. Namun, setelah ikatan terjalin, Wan Ariffin pula pergi menyahut panggilan Ilahi. Raihana bagai terpukul, keliru dan terperangkap dalam kesengsaraan sendiri.

Kehadiran Sufian tidak memberi makna dalam hidup Raihana kerana baginya cinta bukan satu paksaan mahupun lahir atas rasa simpati. Sufian yang begitu bersungguh memenangi hati Raihana telah berjaya menjerat si gadis dalam satu ikatan perkahwinan. Namun, Raihana bersikap dingin membiarkan perkahwinan itu sepi tanpa cinta kerana Wan Ariffin masih segar di hatinya. Mampukah Raihana menerima keikhlasan dan kasih sayang Sufian, suaminya yang sah dengan sepenuh hati?

Pelakon

Pelakon utama
 Ayu Raudhah sebagai Raihana
 Aqasha sebagai Suffian
 Zain Saidin sebagai Hisyam
 Fazren Rafi sebagai Wan Ariffin

Pelakon pembantu utama
 Aida Khalida sebagai Aunty Zarina
 Rahim Jailani sebagai Haji Zaini
 Rahhim Omar sebagai Uncle Aziz
 Dian P. Ramlee sebagai Rahimah

Pelakon pembantu
 Azhan Rani sebagai Nazrul
 Khatijah Tan sebagai Ummi
 Yus Waisar sebagai Zahid
 Juita Johari sebagai Yuslina
 Anis Al-Idrus sebagai Zuraini
 Shasha Al Khrew sebagai Adiba
 Anzalna Nasir sebagai Fasha
 Watie Sadali sebagai Shikin
 Shukri Yahaya sebagai Rudy
 Zalfie Roul sebagai Izam

Rujukan

Drama adaptasi novel di Malaysia
Drama terbitan Global Station
Rancangan TV3
Drama Melayu